อาการป่วย ปอ แนวโน้มดีขึ้น รับรู้ทุกอย่าง รอร่างกายฟื้นฟูเอง
อาน้ำอ้อยเผย อาการป่วย ปอ ทฤษฎี มีแนวโน้นดีขึ้นเรื่อยๆ ตอบรับดี รับรู้ทุกอย่าง ลืมตาได้เต็มที่เพราะหมดฤทธิ์ยานอนหลับพอดี ตอนนี้หมอให้ยานอนหลับเป็นเวลา และร่างกายค่อยๆ ฟื้นฟูเองขึ้นเรื่อยๆ ส่วนประกาศจากทางโรงพยาบาลต้องคอยติดตามจากทางทีมแพทย์อีกที,ที่หออภิบาลผู้ป่วยวิกฤติโรคหัวใจ ชั้น 9 อาคารสมเด็จพระเทพรัตน์ โรงพยาบาลรามาธิบดี ผู้สื่อข่าวรายงานบรรยากาศการเฝ้าติดตามอาการป่วยของ ปอ ทฤษฎี สหวงษ์ พระเอกชื่อดัง หลังเข้ารักษาตัวด้วยอาการป่วยด้วยโรคไข้เลือดออกมาเป็นเวลาเกือบ 2 เดือน ขณะที่บริเวณชั้น 1 ซึ่งเป็นพื้นที่ตั้งโต๊ะเขียนสมุดเยี่ยมให้กำลังใจ ปอ ทฤษฎี ยังคงมีประชาชนทั่วไป รวมถึงญาติของผู้ป่วยมาเซ็นสมุดเยี่ยมส่งกำลังใจให้และครอบครัวเหมือนเช่นเคย โดยอาการของพระเอกหนุ่มโดยรวมในวันนี้ อาน้ำอ้อย ศรมนตรา ได้เปิดเผยกับผู้สื่อข่าวว่า,เมื่อเช้าได้เข้าไปเยี่ยมและคุยกับปอ ได้อยู่กับเขานานเหมือนกัน และรู้สึกว่าปอได้ยินได้ฟังก็ตอบรับดี รู้เรื่องทุกอย่าง สัมผัสได้ถึงความเข้าใจ มีการขยับตัวปกติ กำลังใจปอก็ดีแข็งแรงสู้ เมื่อเช้าปอเขายังลืมตาดูทีวีเรื่องเล่าเช้านี้ด้วย คือพอดีเป็นช่วงยานอนหลับหมดฤทธิ์เขาเลยลืมตาได้เต็มที่ อีกอย่างตอนนี้หมอก็เริ่มปล่อยให้ปอควบคุมตัวเองให้ฟื้นหรือรู้สึกตัวมากขึ้น มีการให้ยานอนหลับเป็นเวลา พอถึงช่วงที่ปอตื่นอาก็จะเข้าไปคุย และปอก็จะรู้เรื่องหมดทุกอย่าง แนวโน้มก็ดีขึ้นเรื่อยๆ เพราะร่างกายกำลังฟื้นฟู,ถามว่าปอได้มีการพูดคุยออกมาเป็นคำบ้างไหมตอนนี้ยังครับ ตอนนี้เริ่มให้ปอเอ็กเซอร์ไซส์ เริ่มยิ้ม หุบปากให้ปอขยับตลอด แต่เดี๋ยวจะมีแพทย์มาทำกายภาพนวดแขนขา หัวไหล่เหมือนได้ออกกำลังครับ ส่วนที่มีการเจาะคอช่วยหายใจอาได้ยินจากแพทย์ที่ดูแลข้างในว่าปอคงจะสบายขึ้น ดูจากทั้งหมดด้วยเครื่องวัดต่างๆ ปอก็โอเค ออกซิเจนดี ระบบการหายใจดี อาจจะมีความดันตกไปบ้างในช่วงดึกที่หลับ แต่พอตื่นขึ้นมาตอนเช้าก็ปกติ ส่วนเรื่องปอดด้านขวาตอนนี้ก็ยังเฝ้าระวังอยู่เหมือนเดิม ยังไม่วางใจ เพียงแต่ยังไม่มีอะไรที่น่าวิตก คุณหมอยังควบคุมได้ ก็ยังต้องภาวนาให้ปอดและพละกำลังปอดีขึ้นเรื่อยๆ คือระบบร่างกายปอตอนนี้อยู่ในระหว่างฟื้นฟู ยังไม่มีอะไรน่ากังวลไปมากกว่านี้ และคิดว่าไม่น่าจะมีอีก โดยรวมแล้วเมื่อเช้าที่คุยกับแพทย์แต่ละส่วนข้างในที่ดูแลปอลำไส้ก็ดี เจริญอาหาร เรื่องการหายใจพอเจาะคอก็จะสะดวกขึ้น ความดันกลับมาเป็นปกติ,กับเรื่องน้ำหนักตัวปอ เราก็มีกังวลเรื่องน้ำหนักลดบ้าง แต่ยังไม่รู้ว่าปอน้ำหนักลดลงไปเท่าไหร่ คิดว่าไม่น่ามีปัญหาเพราะจากที่คุยกับหลายๆ ฝ่ายเขาบอกว่าในช่วงนี้จะยังเป็นแบบนี้อยู่ ครอบครัวเราก็ดูแลกันอย่างเต็มที่ หมอก็บอกว่าตอนนี้กำลังใจสำคัญที่สุดทั้งตัวปอเองและญาติ ทางเราก็อยากได้ยินอะไรหลายอย่างที่ฟังดูแล้วรื่นหู ชื่นใจจะดีที่สุดเพราะอันนี้คือพลังจริงๆ ในส่วนของปอเขารับรู้ได้ทันทีว่าเราอยู่เคียงข้างเขาตลอด เขามีความสุข ก็ดีใจที่เห็นหน้าโบว์ ได้ยินเสียงมะลิ เห็นแม่เห็นอาเข้าไปดูตลอด เขาจะมีน้ำตาไหลทุกครั้ง จริงๆ ตอนนี้สิ่งสำคัญที่สุดคือจิตใจปอสู้มาก ต้องใช้คำว่าสู้จริงๆ ส่วนครอบครัวสหวงษ์ก็มีรอยยิ้มมากขึ้นเพราะเราต้องยิ้มสู้ครับ ในนาทีนี้เป็นนาทีที่เราเห็นชัดว่าใครที่รักและเป็นห่วงใยปอจริงๆ อาก็อยากจะขอบคุณน้ำใจของทุกๆ คนที่เขาเป็นห่วงปอ ขอบคุณสื่อมวลชนที่มาเฝ้ารอติดตามข่าวและได้ให้ข่าวสารกับประชาชนทั่วไป เป็นมุมหนึ่งที่เขาได้อ่านและติดตามความเคลื่อนไหวได้ตลอด ขอบคุณประชาชนที่ทุกวันนี้ก็ยังเดินทางมาเซ็นชื่อให้กำลังใจปอ นับเป็นความรู้สึกที่น่าภูมิใจและปลาบปลื้มมากเวลาที่ลงไปชั้น 1 จะเห็นคนไปลงชื่อให้ปอหรือเดินทางมาให้กำลังใจอาก็ต้องขอบคุณทุกคนที่เมตตาปอ ส่วนต่อไปหมอจะมีออกประกาศอะไรไหมอาไม่ทราบ ต้องเช็กกับทาง รพ.อีกที,12.30 น. ผศ.สงวน สหวงษ์ คุณพ่อของปอ และ โบว์-แวนดา สหวงษ์ ภรรยาของปอ ได้พาลูกสาว น้องมะลิ พาขวัญ สหวงษ์ ขึ้นมายังชั้น 9 อาคารสมเด็จพระเทพรัตน์ รพ.รามาธิบดี ด้วยสีหน้ายิ้มแย้มแจ่มใส โดยน้องมะลิเปิดคลิปวิดีโอจากไอแพดและส่งเสียงร้องตามคลิปอย่างอารมณ์ดีด้วย,และเมื่อเวลา 14.15 น. ผศ.สงวน สหวงษ์ คุณพ่อของปอ ทฤษฎี ได้แจงถึงเรื่องที่แพทย์เจาะคอเพื่อเป็นการช่วยการหายใจของปอให้ดีขึ้น รักษาไปตามอาการ โดยรวมถือว่าอาการดีขึ้นเรื่อยๆ แต่จะออกจากห้อง ccu เมื่อไหร่นั้นยังไม่ทราบ ไม่เครียดหลังเจอเพจปลอมปล่อยข่าวปอในทางไม่ดี บอกตนมีข้อเท็จจริงอยู่กับตัวก็เลยไม่รู้สึกอะไร เผยที่ผ่านมาที่ไม่ได้ให้ข่าวลงรายละเอียดด้านลึกเกี่ยวกับอาการของปอเพราะกลัวจะล้ำเส้นแพทย์ วอนสื่อให้นำเสนอข่าวในทางที่ดี เพราะข่าวด้านลบต่างๆ กระทบต่อตัวผู้ป่วยและครอบครัว ขอบคุณสื่อที่ยังมาทำข่าว ขอบคุณช่อง 3 ที่เมตตาปอ ขอบคุณแพทย์พยาบาลที่ดูแลรักษาปออย่างเต็มที่จนเกินหน้าที่ของหมอ และทำให้ปอทุกอย่างเหมือนเป็นญาติพี่น้อง,วันนี้ที่มาพูดคุยกันเพราะเราไม่ได้คุยกันมานาน 2 เดือน สิ่งที่จะคุยก็คงเป็นเรื่องอาการของปอ จริงๆ แล้ว 2 เดือนที่ผ่านมา อาการก็มีขึ้นมีลงโดยลำดับ น้องๆ คงทราบว่าตอนแรกที่อาการดีขึ้นมาครั้งนึงคือตอนที่บอกว่าอยากกินเป๊ปซี่ เสร็จแล้วอาจจะดาวน์ลงไปหน่อย ทีนี้ช่วงนี้เขาก็ดีขึ้นมาอีก เมื่อกี้เข้าไปเยี่ยม เขาก็ลืมตารับรู้ว่าพ่อเขามา นั่นหมายความว่าครั้งนี้เขาก็ดีขึ้นมาอีก นั่นคือโดยทั่วไป ส่วนการรักษาเป็นไปตามอาการ ที่เขาลงไปเมื่อวานจริงๆ เป็นการไปตรวจดูสิ่งที่รักษามาแล้วว่าสภาพดีไหม มึอะไรที่มันผิดปกติไหม เป็นการรักษาธรรมดา ไม่มีอะไร หมอแค่มาดูอาการ เพราะฉะนั้นไม่อยากให้ความเข้าใจผิดโดยการฟังต่อๆ กันมันไม่ตรงกับข้อเท็จจริง มันส่งผลต่อผู้ป่วย ต่อครอบครัวด้วยครับ ตอนที่เข้าไปเยี่ยมปอ อย่างที่รู้ว่าคณะรักษาที่มีทั้งหมอและพยาบาล เรากำลังดูแลเรื่องระบบหายใจว่าทำยังไงปอจะหายใจได้ดีและหายใจด้วยตัวเองมากขึ้น เราจะทำให้ระบบหายใจเขาดีขึ้น ซึ่งจะต้องไม่รำคาญ ไม่ยุ่งยากในตัวเขา ทำให้ระบบหายใจของเขามันง่ายต่อการดูแลรักษาของหมอและตัวเขาด้วย ดังนั้นวิธีที่ดีที่สุดคือต้องเจาะคอ ซึ่งเป็นการช่วยหายใจ ถ้าเขาดีขึ้นแข็งแรงขึ้นก็ถอดออกก็จบ มันเป็นเรื่องการรักษาธรรมดา,แต่ยังไงก็ตาม ผมกับครอบครัวก็มีเรื่องหลายอย่างที่บางครั้งเราก็ไม่สบายใจ อย่างกรณีน้องๆ อยากรู้อาการของปอ บางทีอยากรู้ลึกๆ เราเข้าใจและรู้ว่าทุกคนเป็นห่วงและอยากรู้ให้มากที่สุด แต่บางทีเราให้ไม่ได้ ที่ให้ไม่ได้เพราะเกรงว่าจะไปล้ำเส้นหมอ กลัวว่าจะผิดพลาด อันที่ 2 เรารู้สึกว่ามันไม่มีความจำเป็นอะไรที่จะต้องไปให้รายละเอียดลึกๆ ตัวพ่อรู้สึกว่ามันไม่จำเป็นที่จะต้องรู้รายละเอียด บางทีทำให้เกิดความสงสารคนไข้ว่าต้องอย่างนั้นอย่างนี้อีก เลยบอกว่าน้องๆ ต้องเห็นใจปอด้วย ซึ่งตรงนี้เป็นความต้องการของเราครับ โดยสิทธิแล้วพ่อมีสิทธิให้ได้ขนาดไหน มันเป็นสิทธิของเราเอง แต่ตลดเวลาที่ผ่านมาไม่เคยปิดบัง มีอะไรก็บอกตรงๆ ไปเลย แต่บางครั้งพ่อก็ให้ไม่ได้ เพื่อตัวปอเอง ความรู้สึกของคนในครอบครัว หรือแม้กระทั่งประชาชนด้วย ไม่อยากให้ประชาชนสงสารมากไปกว่านั้น เขาจะหมดกำลังใจที่จะช่วยปอ ถ้าเห็นว่ามันอาจจะไม่ตรง บางทีเราพูดแค่นี้แต่มันลงไปมากกว่านั้น เราก็สงสารคนไข้ด้วย,ส่วนเรื่องที่อาน้ำอ้อยบอกว่าถ้าปอดีขึ้นเรื่อยๆ จนพ้นเดือน ม.ค. ประมาณเดือน ก.พ. จะได้ออกจากห้องซีซียู อันนั้นเป็นเพียงการคาดคะเนของคุณอา เป็นความหวัง ซึ่งอาน้ำอ้อยก็คงหวังอย่างนั้น ไม่มีใครหรอกที่คาดคะเนในทางไม่ดี ถามว่าปอน้ำตาไหลจริงไหมเวลาครอบครัวเข้าไปเยี่ยม ที่พ่อพูดคือความรู้สึกเขามันก็มี นั่นหมายความว่าถ้าอาการเขาเป็นแบบนี้เพราะว่าเขารับรู้ อาจจะมีขยับตา ส่วนน้ำตาไหลก็ไม่ได้น้ำตาไหลออกมา เพียงแต่น้ำตาคลอ อาจจะเป็นน้ำตาโดยธรรมชาติอยู่แล้ว ก็เลยไม่อยากให้ลึกไปในรายละเอียดอะไรมาก ต้องเข้าใจว่าทำไมครอบครัวไม่ได้ให้อะไรเพราะเห็นความจำเป็นครับ อยากให้นำเสนอในสิ่งที่เป็นข้อเท็จจริง โดยเฉพาะในทางดีๆ ที่ช่วยเป็นกำลังใจให้ปอ ครอบครัว ประชาชนที่คอยช่วยเหลือห่วงใยปอ เป็นกำลังใจให้ปอ พอฟังเรื่องลบๆ บ่อยๆ ใจมันก็ฝ่อใช่ไหม ทั้งที่ข้อเท็จจริงมันไม่ใช่ วันนี้ก็มีเพจออกมาอีก คนไม่ปรารถนาดีมันก็เยอะ ไม่รู้เขาเจตนาอะไร,ถามว่าอาการโดยรวมดีขึ้นไหมก็ดีขึ้น แต่มีสิ่งหนึ่งที่อยากจะบอกพวกเราว่า ณ วันนี้การรักษาโดยเฉพาะทีมแพทย์และพยาบาลที่รักษาปอ เป็นรักษาที่เกินหน้าที่ของหมอและพยาบาลแล้ว เป็นการรักษาเหมือนญาติพี่น้อง เหมือนลูกเต้าตัวเอง รักษาด้วยความเมตตา ความสงสาร เอาใจใส่ หลายครั้งที่ปอดีขึ้น พยาบาลและหมอดีใจน้ำตาคลอ บางครั้งพยาบาลมาหาพ่อแล้วร้องไห้ไปด้วยก็มี พ่อกล้าพูด เพราะฉะนั้นนี่คือมันเลยหน้าที่ มันเป็นเรื่องความห่วงใย ผมอยากขอบคุณมากๆ ทั้งพยาบาลและหมอ ถึงจะมีข่าวอะไร บางทีถ้าให้รายละเอียดอะไรไปหมอพยาบาลก็ถูกโจมตีนะครับ คนจะเห็นต่างทั้งที่หมอและพยาบาลเจตนาดี ฉะนั้นบางอย่างถ้าเปิดมาก แล้วข้อเท็จจริงมันไม่ใช่ มันก็ไม่ดี ขอบคุณหมอและพยาบาลอย่างยิ่ง ที่สำคัญที่สุดคือช่อง 3 ท่านเมตตากับปอและพวกเรามาก เป็นต้นสังกัดที่ไม่ทิ้งปอ ขอบคุณท่านมาก ผมก็จะให้ข่าวเท่าที่จะให้ได้ ให้พวกเราเขียนในสิ่งดีๆ ชูกำลังใจให้ปอ ให้ประชาชนได้ใจชื้นขึ้นมา เพื่อส่งกำลังใจให้ปอ ถามว่าเวลามีข่าวไม่ดีจากเพจต่างๆ คำพูดต่างๆ ที่ออกมาบั่นทอนจิตใจไหมไม่ครับ เราทำใจได้เพราะเรารู้ว่าเราอยู่ตรงนี้มันคืออะไร เขาจะเขียนยังไงก็ช่าง เราเฉย แต่ก็คิดว่าทำไมมีอย่างนี้ ข้อเท็จจริงเรามี เราก็ไม่ตื่นเต้น แต่เพื่อนฝูงประชาชนตื่นเต้นก็โทรมาหาพ่อว่าเป็นยังไง แต่เราไม่ได้สนใจด้วยซ้ำเพราะเรารู้ เราก็นั่งอยู่ด้วยกันครับ.
อาน้ำอ้อยเผย อาการป่วย ปอ ทฤษฎี มีแนวโน้นดีขึ้นเรื่อยๆ ตอบรับดี รับรู้ทุกอย่าง ลืมตาได้เต็มที่เพราะหมดฤทธิ์ยานอนหลับพอดี ตอนนี้หมอให้ยานอนหลับเป็นเวลา และร่างกายค่อยๆฟื้นฟูเองขึ้นเรื่อยๆ ส่วนประกาศจากทางโรงพยาบาลต้องคอยติดตาม
ปอ,ปอ ทฤษฎี,ปอ ทฤษฎี สหวงษ์,ปอ ทฤษฎี ป่วยหนัก,ปอ ทฤษฎี ป่วยโคม่า,ปอ ทฤษฎี ไข้เลือดออก,ปอ ทฤษฎี โคม่า,ปอ ทฤษฎี ป่วย,อาน้ำอ้อย,โบว์ ภรรยาปอ,ศรมนตรา พิชัยศรแผลง,อาน้ำอ้อย ศรมนตรา,โบว์ แวนดา,แวนดา สหวงษ์,น้องมะลิ,มะลิ,มะลิลูกปอ,พาขวัญ สหวงษ์,น้องมะลิ พาขวัญ,อาการปอ,ปอป่วย,ข่าว,ข่าวบันเทิง,ไทยรัฐออนไลน์